Lexmark 20N20C0 cyaan printcartridge in retourneringsprogramma
tot 1500 standaard pagina's bepaald volgens ISO/IEC 19798-norm. Proe’toria: Beste kos, wyn en vermaak | Maroela Media
Suid-Afrika se grootste proe- en vermaakfees, Proe’toria, is terug en hierdie jaar gaan dit nog groter en beter wees as ooit tevore. Nie net kan feesgangers vanjaar uitsien na die beste kos-, lekkerny-, kuns-, bier- en wynstalletjies nie, maar ook na die grootste name in die musiek- en kosbedryf op een verhoog.
Die Pretoria Nasionale Botaniese Tuin sal op 31 Augustus 2019 die tuiste wees van een van die lekkerste en grootste buitelugfeeste wat Gautengers nóg ervaar het.
“Hierdie jaar beloof om die beste Proe’toria ooit te wees. Oudergewoonte sal daar meer as ’n honderd verskillende kos- en drankstalletjies wees, asook hope vermaak vir die kinders en topklas kunstenaars op die verhoog,” vertel EPH Group se Leon Pheiffer: “Hierdie jaar word daar meer klem geplaas op die ‘proe’ van Proe’toria. Die stalletjie-eienaars gaan so gaaf wees om feesgangers die geleentheid te gee om hulle kos, drankies en lekkernye te proe. ’n Paar bekendes in kosmaakwêreld onder andere die deelnemers van Kokkedoor 3 gaan ook hulle beste kosmaakgeheime op die verhoog kom deel. Daar gaan ook een groot wyntuin wees, waar wynliefhebbers kan saam kuier.”
Wynplase en uitstallers, van reg oor die land, gaan deel wees van dié geleentheid en sluit verskaffers in soos Dors Water, The Java House, The Pizza Wagon, Foodboyz, Mainstream Brewing Company, Lekker Spookasem en vele meer.
Buiten die eet- en drinkgoed, kan die publiek kan ook daarna uitsien om gedurende die dag vermaak te word deur bekendes soos Dewald Wasserfall, Roan Ash, Demi Lee Moore, Corlea, Touch of Class, Joe Foster, Georgetown, Jemma, Deevah en Karlien van Jaarsveld.
“Dis alles waarvan ons Suid-Afrikaners hou op een plek saamgevat. Lekker eet, lekker drink en lekker vermaak. Sien julle daar,” voeg Ruhan du Toit van Touch of Class by oor die vierde jaarlikse Proe’toria-fees.
Feeshekke maak om 09:00 op die dag oop en die vermaak sal tot 19:00 aanhou. Daar is vier verskillende verhoë hierdie jaar, wyntuin, biertuin, kooktuin (met Kokkedoor 3-deelnemers) en dan die hoofverhoog. Kaartjies is beskikbaar by Tixsa.co.za. Toegang vir kinders onder 12 is gratis. Studente betaal R80. Volwassenes wat nou aanlyn bespreek betaal R150. Op die dag sal kaartjies teen R180 per volwassene by die hek verkoop word. Daar is ook ŉ VIP-opsie beskikbaar teen R550 (slegs aanlyn).